钦定古今图书集成/理学汇编/字学典/第052卷 > 张怀瓘书断 > 《跋苏氏篆后》黄伯思
## 钦定古今图书集成/理学汇编/字学典/第052卷 > 张怀瓘书断 > 《跋苏氏篆后》黄伯思

汉甄丰稽正古文字，其一古文，鲁堂壁中书也；其二
奇字，即古文而异者也。古文高质而难遽造，若三代
鼎彝遗篆是已。奇字怪巧而差异工，若汉刘棻从扬
雄所学，及近世《夏郑公集》《四声韵》所载是已。今人往
往不能辨之，遂尽以奇字为古文焉。武功君于篆法
工矣，必能辨耳。予恨不获一面，第观遗迹，使人慨然。